'नाव' पर कांग्रेस-भाजपा में तनाव\nभारतीय जनता पार्टी (भाजपा) ने कांग्रेस पर इस मुद्दे पर राजनीति करने और पाकिस्तान को फ़ायदा पहुँचाने का आरोप लगाया है.

बीते साल 31 दिसंबर को आधी रात के वक्त भारतीय तटरक्षक बल के एक जहाज और एक विमान ने पोरबंदर से 365 किलोमीटर दूर अरब सागर में एक संदिग्ध नाव देखी थी.

तटरक्षक बलों के मुताबिक, चेतावनी देने के बाद इस नाव में सवार लोग छिप गए थे और नाव में एक धमाके का साथ आग लग गई थी.

कांग्रेस के सवाल

कांग्रेस प्रवक्ता अजय कुमार ने शनिवार को भारतीय तटरक्षक बल के ऑपरेशन पर सवाल खड़े करते हुए कहा था, ''अभी तक किसी तरह की रिकवरी नहीं हुई है.''

समाप्त

उन्होंने मोदी सरकार पर इस मुद्दे को सनसनीखेज़ बनाने का आरोप भी लगाया.

कांग्रेस ने सरकार से इस 'ऑपरेशन' के बारे में स्पष्टीकरण मांगा है.

भाजपा के जबाव

भाजपा के प्रवक्ता संबित पात्रा ने कांग्रेस के इस बयान पर कड़ी आपत्ति दर्ज कराते हुए कहा, "कांग्रेस पाकिस्तान को ऑक्सीजन दे रही है."

उन्होंने सवाल उठाया कि क्या कांग्रेस को भारतीय तटरक्षक बलों पर भरोसा नहीं है?

संबित पात्रा ने कहा कि क्या कांग्रेस आतंकी घुसपैठ की बड़ी घटना पर संदेह जताएगी?

(बीबीसी हिन्दी के एंड्रॉएड ऐप के लिए आप 

यहां क्लिक कर सकते हैं. आप हमें 

फ़ेसबुक और 

ट्विटर पर फ़ॉलो भी कर सकते हैं.)

\n\ntl;डॉ:
गुजरात के पोरबंदर में बीते दिनों एक संदिग्ध नाव में हुए धमाके के मामले में सियासी बयानबाज़ी शुरू हो गई है.